ക്രമക്കേട് സോണല് ഓഫീസ് അറ്റന്ഡര് അറസ്റ്റില് കഴക്കൂട്ടം നഗരസഭയുടെ ശ്രീകാര്യം സോണല് ഓഫീസിലെ ക്രമക്കേടില് ഓഫീസ് അറ്റന്ഡര് കല്ലറ മുതുവിള നാനംകോട് അക്ഷര ഭവനില് ബിജു42 അറസ്റ്റില്. കല്ലറയിലെ ചുള്ളാളത്ത് ഒളിവില് കഴിയവെയാണ് അറസ്റ്റ്. സോണല് ഓഫീസ് ക്രമക്കേട് സംഭവത്തിലെ ആദ്യ അറസ്റ്റാണിത്. പണമടയ്ക്കാന് ബാങ്കിലേക്ക് പോയിരുന്നത് ബിജുവാണ്. എന്നാല് ബാങ്കിലിടാതെ അടച്ചെന്ന് ഇയാള് വ്യാജ ചെലാന് ഉണ്ടാക്കി. 5. 7 ലക്ഷം രൂപയുടെ തിരിമറിയാണുണ്ടായത്. ക്രമക്കേട് കണ്ടെത്തിയതോടെ 1.78 ലക്ഷം രൂപ ബിജു തിരിച്ചടച്ചു. ഇതോടെ മുഴുവന് സോണല് ഓഫീസിലും ഓഡിറ്റ് നടത്താന് ലോക്കല് ഫണ്ട് ഓഡിറ്റ് വിഭാഗത്തോട് കോര്പറേഷന് ആവശ്യപ്പെട്ടു. റിപ്പോര്ട്ടിന്റെ അടിസ്ഥാനത്തില് നിയമ നടപടികള്ക്കായി പൊലീസിനെയും സമീപിച്ചു. ബിജു, ക്യാഷര് അനില്കുമാര്, ഓഫീസ് ചുമതലയുള്ള ലളിതാംബിക എന്നിവരെ കോര്പറേഷന് സസ്പെന്ഡ് ചെയ്തിരുന്നു. സൈബര് സിറ്റി എസി സി എസ് ഹരിക്ക് കിട്ടിയ വിവരത്തെ തുടര്ന്ന് സൈബര് സെല്ലിന്റെ സഹായത്തോടെ ശ്രീകാര്യം എസ്എച്ച്ഒ ആസാദ് അബ്ദുള് കലാം അടങ്ങിയ സംഘമാണ് ബിജുവിനെ പിടികൂടിയത്. എസ് ഐ മാരായ ബിനോദ് കുമാര്, പ്രശാന്ത്, എഎസ്ഐ ശ്രീഹരി, എസ്സിപിഒ സുനില്, സിപിഒമാരായ വിനീത്, ബിജു എന്നിവരും ഒപ്പമുണ്ടായി. അന്വേഷണം വേഗം പൂര്ത്തിയാക്കണം: കെഎംസിഎസ്യു നികുതി ക്രമക്കേടുമായി ബന്ധപ്പെട്ട അന്വേഷണം അതിവേഗം പൂര്ത്തിയാക്കണമെന്ന് കെഎംസിഎസ്യു ആവശ്യപ്പെട്ടു. കോര്പറേഷനില് നികുതിപ്പണം ഉള്പ്പെടെയുള്ള ഫീസുകള് ഒടുക്കരുതെന്ന ബിജെപി നിലപാട് നഗരവികസനത്തിനെ പിന്നോട്ട് വലിക്കും. ചില ജീവനക്കാര് നടത്തിയ കുറ്റത്തിന് നഗരസഭാ ജീവനക്കാര് മുഴുവന് അഴിമതിക്കാരാണെന്ന പ്രചാരണങ്ങളില്നിന്ന് പിന്മാറണം. സോണല് ഓഫീസ് ക്രമക്കേട് വിഷയത്തില് കേരള മുനിസിപ്പല് കോര്പറേഷന് ആന്ഡ് സ്റ്റാഫ് യൂണിയന് വിശദീകരണ യോഗം സംഘടിപ്പിച്ചു. ജനറല് സെക്രട്ടറി പി സുരേഷ് ഉദ്ഘാടനം ചെയ്തു. രാജഗോപാല് അധ്യക്ഷനായി. മുനിസിപ്പല് കോര്പറേഷന് വര്ക്കേഴ്സ്അസോസിയേഷന് സിഐടിയു ജനറല് സെക്രട്ടറി കണ്ണമ്മൂല വിജയന്, എ ബി വിജയകുമാര്, എസ് എസ് മിനു, ഒ ബിജി, ആര് വി ഷിബു, സന്തോഷ്, എസ് സജീവ് എന്നിവര് സംസാരിച്ചു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് പരാതി അന്വേഷിക്കാനെത്തിയ എസ്ഐക്ക് കുത്തേറ്റു പ്രതി പിടിയില് തെറ്റായ പ്രചാരണങ്ങളിലൂടെ കേരളത്തിന്റെ വികസനത്തെ വിവാദ കുരുക്കിലാക്കാരുത്: എ വിജയരാഘവന് ഉത്ര വധം: സൂരജ് കോവിഡ് നിരീക്ഷണ ബ്ലോക്കില് വള്ളം മറിഞ്ഞ് 3 മത്സ്യത്തൊഴിലാളികളെ കാണാതായി സഹപ്രവര്ത്തകയെ ഭീഷണിപ്പെടുത്തി പീഡിപ്പിച്ചു ബിജെപി നേതാവിനെതിരെ കേസ്